
                                                                                      PATVIRTINTA
                                                                                      Šakių rajono savivaldybės 	administracijos
			                     direktoriaus 2025 m. kovo    d.
                                                                                      įsakymu Nr. AT-

ŠAKIŲ RAJONO SAVIVALDYBĖS ADMINISTRACIJOS BENDRŲJŲ REIKALŲ SKYRIAUS SPECIALISTO PAREIGYBĖS APRAŠYMAS

I SKYRIUS
PAREIGYBĖ

1. Šakių rajono savivaldybės administracijos Bendrųjų reikalų skyriaus (toliau – Skyrius) specialisto (toliau – Specialistas) pareigybė yra priskiriama specialistų pareigybių grupei.
2. Pareigybės lygis – A2.
3. Pareigybės paskirtis – įgyvendinti Skyriaus kompetencijai priklausančias funkcijas archyvinių dokumentų tvarkymo srityje.
4. Pareigybės pavaldumas – šias pareigas einantis darbuotojas yra tiesiogiai pavaldus Skyriaus vedėjui. Specialistas yra darbuotojas, dirbantis pagal darbo sutartį. Specialistą priima į darbą ir atleidžia iš jo Šakių rajono savivaldybės administracijos direktorius.

II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

5. Darbuotojas, einantis šias pareigas, turi atitikti šiuos specialius reikalavimus:
[bookmark: _Hlk158108514]5.1. turėti ne žemesnį kaip aukštąjį universitetinį išsilavinimą su bakalauro kvalifikaciniu laipsniu ar jam lygiaverte aukštojo mokslo kvalifikacija arba aukštąjį koleginį išsilavinimą su profesinio bakalauro kvalifikaciniu laipsniu ar jam lygiaverte aukštojo mokslo kvalifikacija;
5.2. būti susipažinusiam su Lietuvos Respublikos įstatymais, Lietuvos Respublikos Vyriausybės nutarimais ir kitais teisės aktais, reglamentuojančiais vietos savivaldą,  archyvinių dokumentų valdymą, dokumentų rengimą, apskaitą;
5.3. būti susipažinusiam su darbo saugos, priešgaisrinės saugos, apsaugos sistemų baziniais  reikalavimais ir specialiais reikalavimais archyvo saugyklai;
5.4. žinoti valstybinę archyvų sistemą, bylų parengimo saugojimui ir jų naudojimo tvarką, dokumentų saugojimo taisykles, dokumentų nurašymo ir atrankos naikinti tvarką, Dokumentų rengimo, Dokumentų tvarkymo ir apskaitos taisykles, Likviduojamų juridinių asmenų dokumentų perdavimo toliau saugoti ir tai patvirtinančių pažymų išdavimo tvarkos aprašo reikalavimus, Valstybės archyvų kompetencijos srityje sudaromų dokumentų saugojimo terminų rodyklę;
5.5. mokėti dirbti kompiuteriu Microsoft Office programiniu paketu;
5.6. mokėti savarankiškai planuoti ir organizuoti savo darbą, gebėti dirbti komandoje, sklandžiai dėstyti mintis raštus ir žodžiu;
5.7. mokėti kaupti, sisteminti, vertinti, apibendrinti informaciją, gebėti analizuoti archyvinius darbo užmokesčio dokumentus, rengti išvadas, laikytis duomenų apsaugos reikalavimų.

III SKYRIUS
ŠIAS PAREIGAS EINANČIO DARBUOTOJO FUNKCIJOS

6. Šias pareigas einantis darbuotojas vykdo šias funkcijas:
6.1. priima saugoti likviduotų įstaigų, organizacijų ir privačių juridinių asmenų veiklos dokumentus, likviduotų institucijų ilgai ir trumpai saugomus dokumentus, likviduotų įmonių, akcinių bendrovių, neperduodančių dokumentų valstybės archyvams, įformintus ir sutvarkytus dokumentus;
6.2. užtikrina likviduojamų įmonių dokumentų kaupimą, tvarkymą, naudojimą ir saugojimą bei komplektavimą;
6.3. registruoja pažymas dėl įmonių likvidavimo, dokumentų perdavimo–priėmimo, prašymus išduoti pažymas bei kitus dokumentus juridiniams faktams patvirtinti bei tvarko jų registrus;
6.4. teikia informaciją apie archyve saugomus dokumentus teisės aktų nustatyta tvarka;
6.5. konsultuoja likviduojamas įmones dokumentų tvarkymo, bylų formavimo, apskaitos dokumentų sudarymo klausimais;
6.6. konsultuoja bankroto administratorius dėl bankrutavusių įmonių dokumentų perdavimo į archyvą;
6.7. formuoja fondo administravimo bylas, kuriose kaupiami dokumentų perdavimo, naikinimo, būklės ir kiekio patikrinimo aktai ir kiti su fondo apskaita ir jos pakeitimais susiję dokumentai, kad būtų užtikrinta fondo dokumentų apskaita ir prieinamumas;
6.8. sistemina informaciją apie Šakių rajono savivaldybės teritorijoje veikusius juridinius asmenis ir ją perduoda Kauno regioninio valstybės archyvo Marijampolės filialui;
6.9. elektroniniu būdu rengia archyvo pažymas, atsakymus įvairioms įstaigoms, skenuoja ir kopijuoja dokumentus, tvirtina archyve saugomų dokumentų kopijas, laikantis finansinės ir teisinės atsakomybės reikalavimų;
6.10. nagrinėja fizinių ir juridinių asmenų prašymus, rengia atsakymus archyvo veiklos klausimais, saugomų dokumentų pagrindu išduoda dokumentus juridiniams faktams patvirtinti, rengia pažymas ir kitus raštus dėl likviduotų įmonių dokumentų perdavimo ir kitų faktų nustatymo patvirtinimo, atsako už pateiktų duomenų tikslumą parengtuose dokumentuose;
6.11. rengia Šakių rajono savivaldybės administracijos direktoriaus įsakymų projektus atliekamų funkcijų srityje;
6.12. teikia duomenis Lietuvos vyriausiojo archyvaro tarnybai dėl valstybės biudžeto lėšų poreikio perduotai archyvinių dokumentų tvarkymo funkcijai atlikti;
6.13. teikia ataskaitas Lietuvos vyriausiojo archyvaro tarnybai dėl perduotos archyvinių dokumentų tvarkymo funkcijos atlikimo, archyvo fondų sudėties ir kiekio pasikeitimus;
6.14. išduoda archyvinius dokumentus arba jų kopijas, rengia dokumentų laikino perdavimo naudotis aktus laikinai naudotis teisėsaugos ir kitoms suinteresuotoms institucijoms, siekiant užtikrinti jų teisėtų reikalavimų vykdymą;
6.15. nustatyta tvarka teikia duomenis apie praėjusiais metais užbaigtas dokumentų bylas;
6.16. kontroliuoja dokumentų būklę archyve, prižiūri, kad jie laiku būtų atkurti, esant reikalui organizuoja jų atkūrimą;
6.17. rūpinasi saugyklų patalpose dokumentų saugojimui tinkamų sąlygų sudarymu, esant reikalui apie saugomų dokumentų būklę informuoja skyriaus vedėją;
6.18. rengia dokumentų, kurių saugojimo terminas pasibaigė, atrinkimo naikinti, nurašymo ir sunaikinimo aktus, teikia juos derinti valstybiniam archyvui per Elektroninio archyvo informacinę sistemą;
6.19. tobulina archyvinių dokumentų paieškos sistemą;
6.20. vykdo bylų apskaitos kontrolę, surašo bylų dingimo aktus, užtikrina priimtų archyvinių dokumentų tinkamą saugojimą ir naudojimą;
6.21. rengia administracinių paslaugų aprašymus;
6.22. vykdo kitus nenuolatinio pobūdžio Skyriaus vedėjo pavedimus.

